

**«Мемлекеттік тілді оқыту бойынша ата-аналармен жұмысты ұйымдастыру» тақырыбында мектепке дейінгі ұйымдардың қазақ тілі**

**педагогтерімен республикалық шеберлік сыныптары конкурсын өткізу туралы ЕРЕЖЕ**

**1. Жалпы ережелер**

Осы Ереже меншік түрі мен нысанына қарамастан барлық мектепке дейінгі ұйымдар арасында «Мемлекеттік тілді оқыту бойынша ата-аналармен жұмысты ұйымдастыру» тақырыбында мектепке дейінгі ұйымдардың қазақ тілі педагогтерімен республикалық шеберлік сыныптары конкурсын (бұдан әрі –Конкурс) ұйымдастыру тәртібі мен шарттарын анықтайды.

Конкурс Қазақстан Республикасы Білім және ғылым министрлігі «Мектепке дейінгі балалық шақ» республикалық орталығының (бұдан әрі – Орталық) 2021 жылға арналған Жұмыс жоспарына сәйкес өткізіледі.

**Мақсаты:** мемлекеттік тілді дәріптеу, әр отбасында мемлекеттік тілде сөйлеуді қалыптастыру, мектепке дейінгі ұйым мен ата-аналар арасындағы байланысты нығайту, ұлттық құндылықтар мен мәдениетті, салт-дәстүрлерді мемлекеттік тіл арқылы насихаттау, қазақ тілі педагогтерінің үздік тәжірибесін анықтауға және таратуға ықпал ету.

**Міндеттері:**

- ата-аналар қауымдастығы мен мектепке дейінгі ұйымның ынтымақтастығын нығайту;

- баланы тәрбиелеуде ата-аналардың белсенділігін арттыру;

- қазақ халқының ұлттық мәдениеті мен салт-дәстүрінің ерекшеліктерімен таныстыру;

- балалардың Отанға, елге, туған өлкеге деген сүйіспеншілігін қалыптастыру және тәрбиелеу;

- үздік педагогикалық идеялар мен тәжірибеге қолжетімділікті қамтамасыз ету;

- педагогтерді өзге ұлт балаларына қазақ тілін оқытуда АКТ және инновациялық технологияларды қолдану әдістері мен тәсілдерін таныстыру.

**2.** **Конкурсты ұйымдастыру комитеті**

Конкурсты ұйымдастырушылар «Мектепке дейінгі балалық шақ» республикалық орталығы, жергілікті атқарушы органдардың тиісті деңгейлері, облыстардың, Нұр-Сұлтан, Алматы және Шымкент қалаларының Білім басқармалары болып табылады.

**3. Конкурс материалдарын ұсыну және өткізу тәртібі**

Конкурсты ұйымдастыру және өткізу үшін барлық кезеңдерде қазылар алқасының құқықтары берілген Конкурстық комиссия құрылады.

Конкурс үш кезеңде өткізіледі:

1 – аудандық (қалалық);

2 – облыстық;

3 – республикалық.

Конкурстық комиссия құрамына ұйым басшылары, жоғары білікті педагогтер, әдіскерлер, ата-аналар қауымдастығының өкілдері және т.б. кіреді.

Конкурстық комиссия мүшелері ұсынылған материалдарды зерделейді, байқаудың келесі кезеңдеріне қатысу үшін жеңімпаздарды анықтайды.

Конкурстың республикалық кезеңіне қатысушыларды тіркеу үшін Білім басқармалары Орталыққа келесі конкурс материалдарын ұсынуы тиіс:

1) облыстық, Нұр-Сұлтан, Алматы және Шымкент қалаларының білім басқармаларының ілеспе хаты;

2) қоса берілген нысанға (1-қосымша) сәйкес Конкурсқа қатысуға өтінім;

3) қоса беріліп отырған нысанға сәйкес Конкурс қорытындысы бойынша ақпарат (•Times New Roman-14 қарпімен Word форматында 1 бетте жіберіледі) (2-қосымша).

4) жеңімпаздың бейнеролигі (бейнероликтің ұзақтығы 5 минуттан аспайтын \*мр4 форматында);

5) әрбір облыстан, Нұр-Сұлтан, Алматы және Шымкент қалаларынан **бір** жеңімпаздан артық емес (jpeg форматында сканерленген кәсіби фото);

Конкурстың облыстық кезеңі 2021 жылдың 26 ақпанында аяқталуы тиіс. Білім басқармалары Конкурсқа қатысу үшін өтінімді **2021 жылдың 03 наурызына дейін** «Мектепке дейінгі балалық шақ» республикалық орталығының **rcdd\_info@mail.ru** электрондық поштасына ілеспе хатпен бірге жіберуі тиіс. Көрсетілген мерзімнен кеш түскен материалдар қаралмайды, сондай-ақ қайтарылмайды.

**4. Конкурсқа қатысушыларға қойылатын талаптар мен шарттар**

Конкурсқа қатысушы баланың жас ерекшелік психологиясын толық меңгерген,инновациялық және ақпараттық-коммуникациялық технологияларды қолданатын, жұмыс өтілі 3 жылдан кем емес қазақ тілі педагогі болуы тиіс.

Конкурс барысында қойылатын сұрақтар мен тапсырмалар мемлекеттік тіл мәртебесімен, ұлттық мәдениет пен салт-дәстүрлермен, қазақ халқының ауыз әдебиеті шығармашылығымен байланысты болуы тиіс.

**5. Бағалау критерийлері**

*Бейнеролик:*

- бейнежазба \*мр4 форматында жазылуы тиіс;

- Конкурс шартының ашылуы (педагогтің ұйымдастыру шеберлігі);

- Конкурс мазмұнының ашылуы (сөйлеу мәнері, көрнекі құралдардың қолданылуы);

- бейнематериалдың сапасы;

- Конкурсты өткізу орнының талапқа сәйкестігі (ұлттық нақышта безендірілуі).

**6. Қорытынды шығару, Конкурс жеңімпаздарын марапаттау**

Конкурстың республикалық кезеңінің жеңімпаздары «Мектепке дейінгі балалық шақ» республикалық орталығының дипломдарымен, алғыс хаттарымен марапатталады.

Конкурстың қорытындылары мен жеңімпаздардың Конкурсқа ұсынған материалдары «Мектепке дейінгі балалық шақ» республикалық орталығының www.rc-dd.kz сайтында және әлеуметтік желілерде жарияланады.

**Анықтама телефоны: 8 (7172) 28-09-50**

*1қосымша*

**\_\_\_\_\_\_\_\_\_\_\_\_\_\_\_\_\_\_\_\_облысынан (қаласынан)**

**«Мемлекеттік тілді оқыту бойынша ата-аналармен жұмысты ұйымдастыру» тақырыбында мектепке дейінгі ұйымдардың қазақ тілі**

**педагогтерімен республикалық шеберлік сыныптары конкурсына**

**қатысу үшін өтінім**

|  |  |  |  |  |
| --- | --- | --- | --- | --- |
| **№** | **МДҰ-ның толық атауы** | **Қатысушының аты-жөні** | **Жеңімпаз туралы мәліметтер**  **(жұмыс өтілі, санаты)** | **Телефон, жеке электрондық пошта** |
|  |  |  |  |  |

*2 қосымша*

**Конкурстың қорытындысы бойынша \_\_\_\_\_\_\_\_\_\_\_\_\_\_\_\_\_\_\_\_облысынан(қаласынан)**

**ақпарат**

|  |  |
| --- | --- |
| **Конкурсқа қатысқан педагогтердің саны** | **Жеңімпаздар туралы мәлімет** |
|  |  |
|  |  |

*\*Ескерту: өткізілген Конкурс бойынша кестемен бірге педагогтер мен ата-аналардың пікірлері мен ұсыныстары бар толық мәтінде ақпаратты ұсыну қажет.*